Insulienweerstandigheid en tipe 2-diabetes: die risikofaktore
Behalwe vir leefstylfaktore, speel familiegeskiedenis ook 'n rol As jy 'n ouer, broer of suster met tipe 2-diabetes het, loop jy 'n groter gevaar om die siekte op te doen.
Hoe ouer jy is, hoe groter is die gevaar wat jy loop. Ál meer kinders kry egter deesdae tipe 2-diabetes weens swak eetgewoontes en gebrek aan oefening.
Vroue wat swangerskap-diabetes gehad het of 'n baba wat meer as 4 kg weeg, loop 'n groter gevaar; asook mense wat by geboorte minder as 2,5 kg geweeg het.
As jy reeds tipe 2-diabetes het, is die hoeveelheid en soort koolhidrate wat jy inneem, baie belangrik. Gesels met 'n dieetkundige daaroor.